**Videbæk Hjemmepleje søger social-og sundhedshjælper 32 timer/ugen - fortrinsvis i aftenvagt**

Videbæk Hjemmepleje søger social-og sundhedshjælper.

Har du en positiv tilgang til dine medmennesker og brænder du for arbejdet i borgernes hjem?

Videbæk Hjemmepleje kan nu tilbyde en fast stilling på vores skønne arbejdsplads. Stillingen er på minimum 32 timer/ugen - fortrinsvis i aftenvagt.

***Vi vil være blandt de bedste!***

I Videbæk Hjemmepleje er vi fast besluttede på, at yde vores bedste i mødet med borgere og pårørende. Vi arbejder ud fra værdierne *ordentlighed,**nysgerrighed*og *handlekraft*og vi går ydmygt til opgaverne.

Som social- og sundhedshjælper i aftenvagt, bliver du en del af et team, hvor faglighed og hjælpsomhed er i højsæde.

Du har altid dine kollegaer i ryggen og de er aldrig længere væk end et telefonopkald.

I alle vagtlag er der et tæt samarbejde med sygeplejerskerne, ligesom vi prioriterer at mødes til fælles spisepause.

***Dine arbejdsopgaver:***

* Personlig pleje og praktisk hjælp i borgernes hjem
* Fokus på at arbejde rehabiliterende med borgernes ressourcer og livskvalitet for øje
* Samarbejde med borgere og deres pårørende
* Faglig dokumentation – vi anvender KMD Nexus

***Hvem er du?***

* Er uddannet social- og sundhedshjælper eller tilsvarende
* Har kørekort
* Er nærværende, loyal og mødestabil
* Bidrager aktivt til det gode arbejdsmiljø

Løn - og ansættelsesvilkår i hht. gældende overenskomst og principper for Ny løn. Der indhentes straffeattest ved ansættelse.

Ansættelse pr. 1. december 2024 eller snarest muligt, vi tilbyder minimum 32 timer/uge og weekendfri hver 2. uge.

Ansøgningsfrist er den 18. november 2024, samtaler afholdes løbende. Opslaget bliver taget ned, når stillingen er besat.

**Ønsker du at vide mere? Så kontakt os endelig**  
Gruppeleder Camilla B. Højhus tlf. 20183009 eller TR Maria Skipper Højmose tlf. 20183005